**Anexa nr. 3. a**

**la normele metodologice**

**MEMORIU JUSTIFICATIV**

**privind îndeplinirea condiției de finanțare a obiectivului de investiții *„....”[[1]](#footnote-1)*, prevăzută la art. 4 alin. (6) lit. c) din Ordonanța de urgență a Guvernului nr. 95/2021 pentru aprobarea Programului naţional de investiţii "Anghel Saligny".**

**I. Necesitatea și oportunitatea promovării investiției publice din categoria prevăzută la art. 4 alin. (1) lit. c):**

Se vor prezenta, în mod cuantificabil, beneficiile pe termen scurt, mediu și lung pentru unitatea administrativ-teritorială care ar rezulta din realizarea obiectivului de investiții din categoria de la art. 4 alin. (1) lit. c), prin trimitere la strategii de dezvoltare locală, planuri de amenajare a teritoriului aprobate, dacă acestea există, luând în considerare cel puțin unul din următorii indicatori:

1. potențialul economic existent la nivel local/regional (zone turistice, resurse exploatabile existente în zonă etc), corelat cu oportunități de dezvoltare locală concrete care ar rezulta din atragerea de investiții private pentru care este necesară infrastructura rutieră;

2. Existența unor comunități izolate, pentru care nu există acces la serviciile esențiale (sănătate, învățământ, servicii administrative etc.) sau acesta este atât de dificil încât fără o intervenție imediată se afectează dreptul la sănătate, educație și/sau exercitarea altor drepturi fundamentale.

**II. Nefezabilitatea realizării unor obiective de investiții din categoriile prevăzute la art. 4 alin. (1) lit. a) și b):**

Se vor prezenta, în mod cuantificabil, motivele care fac ca realizarea obiectivelor de investiții din categoriile prevăzute la art. 4 alin. (1) lit. a) și b) să fie nefezabilă, luând în considerare cel puțin unul din următorii indicatori:

1. Imposibilitatea de realizare din motive economice precum:

a) diferențele de nivel ale amplasamentului duc la costuri de investiție/exploatare peste gradul de suportabilitate al locuitorilor;

b) numărul mic de locuitori beneficiari generează un cost unitar raportat la valoarea investiției peste standardul de cost în vigoare.

2. Imposibilitatea de realizare din motive de natură tehnică precum:

a) particularitățile amplasamentului;

b) lipsa unei surse de apă care să asigure alimentarea în sistem centralizat;

c) lipsa emisarului pentru evacuarea apei uzate epurate.

Atât pentru demonstrarea necesității și oportunității promovării obiectivelor de investiții din categoria prevăzută la art. 4 alin. (1) lit. c), cât și pentru a demonstra nefezabilitatea realizării obiectivelor de investiții din categoriile prevăzute la art. 4 alin. (1) lit. a) și b) pot fi avute în vedere și *alte motive temeinic justificate.*

**III. CONCLUZII**

1. Obiective de investiții din categoria prevăzută la art. 4 alin. (1) lit. c) din Ordonanța de urgență a Guvernului nr. 95/2021 pentru aprobarea Programului naţional de investiţii "Anghel Saligny"; [↑](#footnote-ref-1)